২৩ ফেব্ৰুৱাৰিৰ নিশা নগাঁও জিলাৰ সদৰ আৰক্ষী থানাৰ অন্তৰ্গত আউনীআটীৰ এডলীয়াবড় শাখা সত্ৰত চোৰে লুটপাট চলোৱাত স্থানীয় লোকৰ মাজত তীব্ৰ প্ৰতিক্ৰিয়াৰ সৃষ্টি হৈছে।
আজি পুৱা প্ৰায় ১০ বজাত নামঘৰীয়াজনে সত্ৰলৈ নামঘৰ পৰিষ্কাৰৰ বাবে আহোঁতেহে এই কাণ্ডৰ কথা পোহৰলৈ আহে।
সত্ৰৰ ভকতসকলে জানিবলৈ দিয়া মতে, সত্ৰখনৰ পৰা চোৰে সোণ-ৰূপৰ আ-অলংকাৰসহ টকা-পইচাও চুৰ কৰি লৈ যায়।
ইয়াৰ ভিতৰত আছে ১০পাট সোণৰ ফুলি, ২০পাট ৰূপৰ ফুলি, পিতলৰ মূৰ্তি ৫টা, কাঁহৰ দুভাগ বাদ্যৰ লগতে অন্যান্য মূল্যৱান সা-সামগ্ৰী। লগতে সত্ৰত থকা দানপাত্ৰৰ তলা ভাঙি টকা-পইচাও লৈ যায়।
আনহাতে চুৰিকাণ্ডটোৰ বিষয়ে ততাতৈয়াকৈ সদৰ আৰক্ষীক অৱগত কৰাৰ পিছতো বহু সময়লৈকে ঘটনাস্থলীত আৰক্ষী উপস্থিত হোৱা দেখা নগ'ল।
আৰক্ষীৰ এনে নিস্পৃহতাত তীব্ৰ অসন্তুষ্টি ব্যক্ত কৰিছে সত্ৰৰ ভকত-বৈষ্ণৱ তথা স্থানীয় ৰাইজে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
